Diari Oficial de la Generalitat Valenciana


Sumari del DOGV 1818, del 03-07-1992 (1992/825354)

ORDRE de 23 de juny de 1992, de la Conselleria de Cultura, Educació i Ciència, per la qual es regula el desplaçament de mestres, a conseqüència de la supressió o modificació de llocs de treball en centres públics de Pre-escolar, Educació General Bàsica i Educació Especial, en desplegament de l'article 38 del Reial Decret 895/1989, de 14 de juliol.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/06/23/(1)/dof/vci/html**

### Dades del document

Número de DOGV
:   1818

Data del DOGV
:   03-07-1992

Secció del DOGV
:   DISPOSICIONS GENERALS

Número del document
:   1992/825354


Data del document
:   23-06-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 de juny de 1992, de la Conselleria de Cultura, Educació i Ciència, per la qual es regula el desplaçament de mestres, a conseqüència de la supressió o modificació de llocs de treball en centres públics de Preescolar, Educació General Bàsica i Educació Especial, en desplegament de l'article 38 del Reial Decret 895/1989, de 14 de juliol.  
El Reial Decret 895/1989, de 14 de juliol (Butlletí Oficial de l?Estat del 20), pel qual es regula la provisió de llocs de treball en centres públics de Pre-escolar, Educació General Bàsica i Educació Especial, estableix els criteris generals que s'hauran de tenir en compte en els supòsits de supressió o modificació de llocs de treball en els centres, per tal de determinar els mestres que seran desplaçats.  
D'altra banda, la planificació educativa obliga a la revisió anual de les relacions de llocs de treball, l'adequació de les quals està condicionada per les necessitats d?escolarització i per la incorporació progressiva de mestres especialistes.  
Tenint en compte els òptims resultats obtinguts de l?aplicació de l'Ordre de 17 de juny de 1991, i la continuïtat del procés que regula, convé substituir-la a fi de fer permanent la regulació del desplaçament dels mestres afectats per la supressió o modificació del lloc de treball que ocupen.  
En virtut d'això, i d'acord amb el que disposa la disposició final sisena del Reial Decret 895/1989, de 14 de juliol, i fent ús de les atribucions que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Primer  
Quan la variació de la relació de llocs de treball docents d'un centre públic d'Educació Pre-escolar, Educació General Bàsica o d'Educació Especial comporte una disminució o modifique el nombre de llocs d'una o varies especialitats i de la modalitat corresponent o del requisit lingüístic, als mestres amb destinació definitiva afectats per la supressió o modificació se?ls aplicarà el que disposa l'article 38 del Reial Decret 895/1989, de 14 de juliol, i el que preveu aquesta ordre, la qual el desplega.  
Segon  
En els centres públics d'Educació Pre-escolar, Educació General Bàsica i Educació Especial en què se suprimesquen llocs de treball i, simultàniament, se?n creen d'altres de característiques diferents, aquells es consideraran modificats per aquests, i, en aquest supòsit, s'aplicarà el que preveu l?article 38 del Reial Decret 895/89, de 14 de juliol, siga quin siga el nombre.  
Tercer  
1. Per a la determinació dels supòsits previstos pel Reial Decret 895/1989, de 14 de juliol, una vegada resolt el concurs general de trasllats i els concursos de llocs de treball de provisió singular, es tindran en compte el nombre i les característiques dels lloes de treball de cada centre, previstos en la planificació escolar, inclosos en l?última relació de llocs de treball publicada, i també el nombre de professors amb destinació definitiva en els llocs d'iguals característiques en cada centre.  
2. Una vegada establert açò, si el nombre de mestres amb destinació definitiva en llocs d?iguals característiques fos superior al de llocs de treball de les mateixes característiques, es procediria conformement als articles següents.  
Quart  
En aquest supòsit, qualsevol mestre amb destinació definitiva en aquests llocs podrà sol·licitar, voluntàriament, el cessament. El nombre màxim de cessaments que es podrà concedir, per especialitat i modalitat lingüística, serà igual a la diferència entre el nombre de mestres amb destinació definitiva i el nombre de llocs que preveu la relació de llocs de treball del centre, de l?especialitat i el requisit lingüístic corresponents.  
Cinqué  
1. Quan el nombre de sol·licitants de cessament siga superior al fixat en l?article 4, la preferència en l'adquisició de la condició de cessat es determinarà per l'antiguitat major com a definitiu en el centre.  
2. Als mestres que tenen destinació en un centre per desglossament d'un altre, se'ls comptarà l'antiguitat referida al centre d'origen com a definitius en aquest. Igual tractament es donarà als mestres, la destinació immediatament anterior dels quals fou suprimida.  
3. En cas d'igualtat en l'antiguitat, aquesta es resoldrà atenent el major nombre danys de serveis com a funcionari de carrera del cos de mestres, i, en darrer terme, la promoció d'ingrés més antiga, i, dins d'aquesta, el número més baix obtingut.  
Sisé  
1. Quan el nombre de sol·licitants de cessament siga igual o inferior al nombre màxim de cessaments indicat en l'article 4, tots aquests adquiriran, automàticament, la condició de cessats.  
2. En el cas que el nombre de sol·licitants de cessament siga inferior, l?ordre per a determinar els professors que obtindran la condició de cessats, fins a completar el nombre previst en l'article 4, començarà pel mestre que posseesca la destinació definitiva més recent en el centre, en un lloc de treball de les mateixes característiques, i, en cas d'empat, aquest es dirimirà de forma inversa a la indicada en l?últim paràgraf de l'article 5.  
Setè  
Els mestres que hagen adquirit, mitjançant el procediment previst en els articles anteriors, la condició de cessats en un centre, en què no s'haja creat cap lloc de treball, seran desplaçats del centre.  
Vuitè  
1. Els mestres que hagen adquirit, mitjançant el procediment previst en aquesta ordre, la condició de cessats en un lloc que ha estat modificat, podran obtenir una nova adscripció definitiva en aquests llocs, si estan habilitats en l'especialitat i posseeixen, si escau, el requisit lingüístic per a l'exercici d'aquesta.  
2. La preferència per a l'adscripció és determinarà en la forma assenyalada en l'article 5. Si no obtenen l?adscripció definitiva, seran desplaçats del centre.  
Novè  
Els mestres que resulten desplaçats del centre, tant amb caràcter voluntari com forçós, podran acollir-se al que disposen els articles 18 i 26 del Reial Decret 895/1989, de 14 de juliol, en la redacció feta en el Reial Decret 1664/91, de 8 de novembre.  
Deu  
1. Els mestres que siguen desplaçats del centre tindran preferència per a ser nomenats amb destinació provisional en el seu centre, en ocasió de vacant.  
2. Així mateix, tindran preferència, subordinada al dret reconegut en el número anterior, per a ser nomenats amb destinació provisional en la zona on es trobe el centre, en ocasió de vacant.  
3. Els drets reconeguts en els números anteriors s'exerciran conjuntament amb els mestres suprimits de cursos anteriors que no hagen obtingut destinació definitiva, ordenats segons l'any en què es va produir la supressió.  
Onze  
Els mestres a qui s'ha suprimit el lloc de treball que ocupaven amb caràcter definitiu tindran preferència per a ser destinats, provisionalment, a qualsevol dels llocs que han de ser reglamentàriament proveïts, amb caràcter provisional, per mestres. Aquesta preferència està subordinada als drets reconeguts en l'article anterior.  
Dotze  
1. En el termini de cinc dies, comptadors des de l?endemà de la publicació de la resolució definitiva del concurs general de trasllats en el Diari Oficial de la Generalitat Valenciana, els directors territorials de Cultura i Educació faran pública, en el tauler d'anuncis del servei territorial corresponent, durant un termini de cinc dies, la relació de llocs de treball suprimits i modificats, amb expressió de les seues característiques.  
2. El servei territorial trametrà al director de cada centre la relació de llocs suprimits que hi corresponguen, amb les notificacions. individuals adreçades a cada mestre afectat per la dita llista. El director de cada centre lliurarà la notificació a l?interessat.  
Tretze  
El mestre afectat que desitge cessar, presentarà, en el servei territorial de Cultura i Educació corresponent, la sol·licitud adreçada al director territorial, segons el model de l'annex I, en el termini de deu dies naturals, comptadors des de la notificació abans esmentada.  
Catorze  
L?opció prevista en l'article 4 podrà ser exercida, igualment, pels mestres a qui efecte la resolució del concurs general de trasllats.  
Quinze  
1. La direcció territorial hi resoldrà en els termes d'aquesta ordre, i convocarà els mestres cessats en el seu àmbit territorial a un acte públic d?adjudicació de destinacions.  
2. En aquest acte es procedirà a l'adscripció prevista en l?article 8, o, si escau, es determinarà la preferència prevista en l'article 10.  
Setze  
Els interessats podran presentar reclamació, per escrit, davant el director territorial, en el termini dels cinc dies naturals següents al de l'acte públic.  
Disset  
Els directors territorials resoldran les reclamacions, dictaran, segons els models dels annexos II i III, les oportunes resolucions individuals de cessament o d'adscripció a un altre lloc, les comunicaran al director del centre i les notificaran als interessats.  
Divuit  
Els cessaments tindran efecte des del 31 d?agost i les adscripcions al nou lloc des de l'1 de setembre.  
DISPOSICIONS FINALS  
Primera  
S'autoritza la Direcció General de Règim Econòmic i de Personal perquè, en l?àmbit de les seues competències, dicte totes les instruccions que calguen per a l?execució del que disposa aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 23 de juny de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Sol·licitud de cessament  
? amb DNI ? mestre/a adscrit/a al lloc de treball ? del CP d ? assabentat/da de la supressió d'un lloc de treball d'iguals característiques al lloc a què em trobe adscrit/a en el centre,  
Opte per cessar voluntàriament en aquest lloc, d'acord amb el que preveu l'article 38.1 del Reial Decret 895/1989, de 14 de juliol (BOE del 20).  
?,? d ? de 1992  
Signatura:  
DIRECCIO TERRITORIAL DE CULTURA I EDUCACIO  
ANNEX II  
Resolució de cessament  
Per l?Ordre de la Conselleria de Cultura, Educació i Ciència d ? (DOGV ? ), se suprimeix/en ? lloc/s de treball ? en el CP ? d ?  
Una vegada finalitzat el procediment previst en l?Ordre de 23 de juny de 1992, de la Conselleria de Cultura, Educació i Ciència, heu resultat desplaçat dels professors adscrits al lloc de treball objecte de supressió.  
En conseqüència, i d'acord amb el que disposa l?article 38 del Reial Decret 895/89, de 14 de juliol (BOE del 20), aquesta direcció territorial, en virtut de les atribucions que té conferides, ha resolt que cesse ? en el lloc de treball ? del CP ? d ?, amb efectes des del 31 d?agost de 199?  
Contra aquesta resolució, que no posa fi a la via administrativa, es podrà interposar recurs d'alçada davant el Director General de Règim Econòmic i de Personal, en el termini de quinze dies, comptadors des de la notificació.  
El Director Territorial,  
ANNEX III  
Resolució d'adscripció a un nou lloc de treball  
Per l?Ordre de la Conselleria de Cultura, Educació i Ciència d ? (DOGV ? ), se suprimeix/en ? lloc/s de treball ? en el CP ? d ?.  
Una vegada finalitzat el procediment previst en l'Ordre de 23 de juny de 1992, de la Conselleria de Cultura, Educació i Ciència, i d'acord amb el que disposa l'article 38 del Reial Decret 895/89, de 14 de juliol (BOE del 20), aquesta direcció territorial, a proposta de la persona interessada, ha resolt adscriure, amb caràcter definitiu, el mestre/a que figura a continuació al lloc de treball esmentat:  
- Cognoms: ?  
- Nom: ?   
- NRP:?   
- Núm. de llista: ?   
- Col·legi públic: ?   
- Localitat: ?   
- Zona educativa: ?   
- Província: ?  
- Lloc de treball: ?  
Contra aquesta resolució d'adscripció es podrà interposar recurs d?alçada davant el Director General de Règim Econòmic i de Personal, en el termini de quinze dies, comptadors des de la notificació.  
? ,? d ? de 1991  
El Director Territorial de Cultura i Educació,


Còpia Permalink ELI